Ստրոմանտայի տեղափոխումը տնային պայմաններում հարկավոր է գարնան վերջին իրականացնել: Երիտասարդ ստրոմանտաները տեղափոխում են ամեն տարի, իսկ ծեր բույսերը 2-3 տարի անց` օգտագործելով հին ամանից նորի մեջ տեղափոխելու մեթոդը, որը թույլ է տալիս հնարավորինս քիչ վնասել արմատային համակարգը: Իսկ եթե կարծում եք, որ բույսի տեղափոխումն ամանից վնասում է այն, ապա կարող եք ուղղակի հողի վերին շերտը նորով փոխարինել: Ստրոմանտայի համար նախատեսված հողը պետք է հումուսային, փխրուն, ջրաթափանց և օդաթափանց լինի: